VEGA og Smash!Bang!Pow præsenterer

**Poliça genfinder sig selv på** **nyt, helende album**

*Den 24. februar vender synthpop-bandet, Poliça tilbage til VEGA. Denne gang med et album præget af fortvivlelse og heling, men ikke uden gruppens synthesizer- og trommetunge signaturlyd.*

De sidste par år har Poliça samarbejdet med musikere fra hele verden: Justin Vernon, Boys Noize, Spank Rock og s t a r g a z e bl.a. Dette kan høres på bandets fjerde og kommende album, *When We Stay Alive,* der er Poliças mest alsidige album til dato.

*When We Stay Alive* udkommer den 31. januar 2020. Albummet har i sin lyd en ny tillid, afspejlet i albummets intense, determinerede sange. De er forankrede i de tunge synths og gennemborende beats fra Poliças producer Ryan Olson.

På Poliças første tre album fokuserede forsangerinden Channy Leaneagh på at omstrukturere verdenen samt hendes forhold i og til den. På *When We Stay Alive* kigger hun indad og indser kraften i at omstrukturere selvets indre.

I begyndelsen af 2018 kom Channy Leaneagh ud for en uheldig snerydnings-ulykke, hvor hun faldt ned fra sit tag og smadrede sine L1-hvirvler og slog sin rygsøjle. I flere måneder måtte hun holde sig i ro og finde tålmodighed og styrke til at hele sine sår.

Efter lægens henvisning skulle hun foruden den fysiske heling, fokusere på den mentale samt omskrive historien om, hvad der skete den dag. Netop den forløsende kraft det er at omskrive sin historie for at hele sine sår og genvinde sin identitet er, hvad Poliças fjerde album, *When We Stay Alive*, handler om. Leaneagh forklarer:

*“I felt there were many things I could look at and say, ‘This happened to me but I’m okay now. It’s not happening anymore and I got the care I needed for it. Now it’s time to rewrite the story I tell about myself and to myself,’".*

Det nye album er skrevet før og efter faldet og sangene bæger præg herefter. Den tempofyldte “Forget Me Now” krydsforhører, hvad der får to mennesker til at bringe det værste ud i hinanden, mens den sjælfulde ”Steady,” behandler presset som soloforældre.

**Fakta om koncerten:**

Poliça(US)

Mandag d. 24. februar kl. 20.00

Lille VEGA, Enghavevej 40, 1674 København V

Billetpris: 220 kr. + gebyr

Billetsalget starter fredag den 11. oktober kl. 10.00 via vega.dk og Ticketmaster.